joelniklaus/EU_Wikipedias huggingface dataset:
Dženifere Gārnere

Dženifere Anna Gārnere ()  Hjūstonā, Teksasas štatā, ASV) ir amerikāņu aktrise.

Vispārēju popularitāti viņa guva ar dalību ABC seriālā Alias, kas tika pārraidīts laika posmā no 2001. līdz 2006. gadam. Seriālā filmēšanās periodā Dž. Gārnerei bija arī otrā plāna lomas filmās "Pērlhārbora" (2001) un "Noķer mani, ja vari" (2002). Pēc tam viņa filmējusies tādās filmās kā Pārgalvis (2003), "Cik man gadu?!" (2004), Elektra (2005) un "Džuno" (2007), "Dalasas pircēju klubs" (2013).  2001. gadā saņēma Zelta globusa balvu par lomu TV seriālā Alias.

Bijusi precējusies ar aktieri, režisoru un scenāristu Skotu Foliju no 2000. gada līdz 2003. gadam. 2005. gadā apprecējās vēlreiz — ar aktieri un režisoru Benu Afleku, ar kuru ir trīs kopīgi bērni. 2018. gadā Gārnere un Afleks izšķirās.

Ārējās saites 

1972. gadā dzimušie
Teksasā dzimušie
Amerikāņu kinoaktrises
Zelta globusa balvas ieguvēji
Elīza Dušku

Elīza Patrīsija Dušku (; dzimusi  Votertaunā, Masačūsetsas štatā, ASV) ir amerikāņu aktrise. Viņa vislabāk pazīstama ar lomām TV seriālos, piemēram, Buffy the Vampire Slayer un tā turpinājumā Angel. Tāpat ir filmējusies tādās filmās kā True Lies, The New Guy, Bring It On, Wrong Turn un Jay and Silent Bob Strike Back. Viņa ir vairākkārt tikusi nominēta Teen Choice Awards. E. Dušku ir Boston Diva Productions vadītāja.

Ārējās saites 

 Oficiālā mājaslapa  

1980. gadā dzimušie
Amerikāņu kinoaktrises
Antonīns Panenka

Antonīns Panenka (; dzimis  Prāgā) ir bijušais Čehoslovākijas futbolists.

Klubu karjera 
Panenka spēlēja uzbrūkošā pussarga pozīcijā un izcēlās ar piespēļu kvalitāti un tiešajiem brīvsitieniem. Lielāko karjeras daļu viņš aizvadīja Prāgas “Bohemians” rindās, pievienojoties klubam no jauniešu komandas 1959. gadā. 1981. gadā Panenka pameta Bohemians, lai spēlētu Austrijas klubā Rapid Vienna, ar kuru viņš ieguva divus Bundeslīgas titulus un Austrijas kausu. 1985. gadā Rapid sasniedza Kausu ieguvēju kausa finālu. Panenka spēlē iesaistījās kā rezervists, bet viņa komanda zaudēja Everton ar 1—3. Vēlāk tajā pašā gadā viņš pārcēlās uz VSE St. Pölten, kur aizvadīja divas sezonas, pirms pārcēlās uz zemākajām Austrijas līgām, no 1987. līdz 1989. gadam spēlējot Slovan Vienna, bet no 1989. līdz 1991. gadam ASV Hohenau un no 1991. līdz 1993. Kleinwiesendorf rindās.

Panenkas 11 metru sitiens 
Starptautisku atpazīstamību Panenka ieguva, spēlējot Čehoslovākijas izlasē 1976. gada Eiropas čempionātā, kad Čehoslovākija sasniedza finālu, kur stājās pretī Rietumvācijai. Pēc papildlaika rezultāts bija 2–2, tāpēc tika nozīmēta pirmā pēcspēles 11 metru sitienu sērija Eiropas čempionātu finālos. Pirmie septiņi sitieni bija veiksmīgi, līdz Rietumvācijas pārstāvis Uli Hēness bumbu pārsita pāri vārtiem. Pie rezultāta 4–3, Panenka stājās izpildīt piekto Čehoslovākijas 11 metru sitienu, lai veiksmes gadījumā uzvarētu spēli un turnīru. Vācijas vārtsargs Zeps Maiers lēca uz kreiso pusi, bet Panenka viegli uzsita pa bumbas apakšu, virzot to pa vārtu vidu un tā ar slaidu loku ielidoja vārtos. Izpildījums lika kādam franču žurnālistam Panenku nodēvēt par "dzejnieku". Šie gūtie vārti ir vieni no slavenākajiem 11 metru sitieniem, padarot Panenkas vārdu saistītu ar šāda veida 11 metru sitienu izpildi.

Trenera karjera 
Šobrīd viņš ir Bohemians 1905 kluba prezidents.

Atsauces

Ārējās saites 

 Antonín Panenka and his famous goal – fotogrāfijas
 Antonín Panenka's penalty (EURO 1976 in Belgrade. Czechoslovakia vs. Germany) – video

1948. gadā dzimušie
Čehoslovākijas futbolisti
Čehoslovākijas izlases futbolisti
1976. gada Eiropas čempionāta futbolā spēlētāji
1980. gada Eiropas čempionāta futbolā spēlētāji
1982. gada FIFA Pasaules kausa spēlētāji
Prāgā dzimušie
Luiss Alverto Svaress

Luiss Alverto Svaress Diass (, ; dzimis  Salto, Urugvajā) ir profesionāls urugvajiešu futbolists, spēlē uzbrucēja pozīcijā, Urugvajas izlases dalībnieks. Pašlaik (2022) pārstāv Urugvajas Pirmās divīzijas klubu Nacional.

Viņa vecākais brālis Paolo Svaress arī ir profesionāls futbolists.

2005. gadā viņš uzsāka profesionāļa karjeru Urugvajas klubā Nacional. Vēlāk spēlējis Nīderlandes klubu Groningen un Ajax sastāvos. Pēdējās divas sezonas Ajax klubā urugvajietis bija vienības kapteinis. 2010. gadā L. Svaress tika atzīts par gada labāko futbolistu Nīderlandē, lielā mērā pateicoties 35 gūtajiem vārtiem čempionātā (sezonas līderis). 2011. gadā viņš pievienojās Anglijas Premjerlīgas klubam Liverpool.

Urugvajas izlases sastāvā L. Svaress ir uzvarējis 2011 Copa América turnīrā, izlases labā viņš guva četrus vārtus un tika atzīts par turnīra vērtīgāko spēlētāju (MVP).

Svaress piedalījās 2014. gada Pasaules kausa grupu turnīrā, taču pēc spēles ar Itālijas izlasi saņēma četru mēnešu diskvalifikāciju par košanu Itālijas valstsvienības aizsargam Džordžo Kjelīni.

2014. gada jūlijā Svaress pievienojās Spānijas Pirmās divīzijas klubam FC Barcelona. Barcelona sastāvā Svaress izcīnīja četrus La Liga titulus un vienu UEFA Čempionu līgas kausu.

2020. gadā Svaress pameta Barselonu un pievienojās Madrides "Atletico".

Sasniegumi 
Nacional

 Urugvajas Pirmā divīzija: 2005–06

Ajax

 Eredivisie: 2010–11
 KNVB beker: 2009–10

Liverpool

 Anglijas Līgas kauss: 2011–12

Barcelona

 Spānijas La Liga: 2014–15, 2015–16, 2017–18, 2018–19
 Copa del Rey: 2014–15, 2015–16, 2016–17, 2017–18
 Supercopa de España: 2016, 2018
 UEFA Čempionu līga: 2014–15
 UEFA Superkauss: 2015
 FIFA Klubu Pasaules kauss: 2015

Urugvaja

 Copa América: 2011

Individuālie sasniegumi

 AFC Ajax gada labākais spēlētājs: 2008–09, 2009–10
 Eredivisie labākais vārtu guvējs: 2009–10
 Liverpool FC sezonas labākais spēlētājs: 2012–13, 2013–14
 Anglijas Premjerlīgas sezonas labākais spēlētājs: 2013–14
 Anglijas Premjerlīgas labākais vārtu guvējs: 2013–14
 Eiropas Zelta zābaks: 2013–14, 2015–16
 FC Barcelona sezonas labākais spēlētājs: 2015–16
 La Liga labākais vārtu guvējs: 2015–16

Atsauces

Ārējās saites 

 Mājaslapa 

 ESPN Soccernet profils  
 Premjerlīgas profils  

1987. gadā dzimušie
Urugvajas futbolisti
Urugvajas izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2012. gada vasaras olimpisko spēļu dalībnieki
2018. gada FIFA Pasaules kausa spēlētāji
Liverpool FC spēlētāji
FC Barcelona spēlētāji
Amsterdamas "Ajax" spēlētāji
Madrides "Atletico" spēlētāji
"Nacional" spēlētāji
2022. gada FIFA Pasaules kausa spēlētāji
Armands Krauze

Armands Krauze (dzimis  Rīgā) ir latviešu biškopis, agronoms un politiķis, Latvijas Zemnieku savienības biedrs, kopš 2019. gada tās priekšsēdētājs. Ievēlēts 14. Saeimā no Zaļo un Zemnieku savienības, bijis ievēlēts arī vairākos citos Saeimas sasaukumos.

Biogrāfija 
A. Krauze ir rīdzinieks vairākās paaudzēs. 1988. gadā absolvēja Vecbebru tehnikumu biškopja specialitātē. 1996. gadā viņš absolvēja Latvijas Lauksaimniecības universitāti, ieguva lauksaimniecības bakalaura un dārzkopja izglītību. 2000. gadā pabeidza šo pašu universitāti kā lauksaimniecības maģistrs. Apsaimnieko bišu dravu Krimuldas novadā.

Kopš 2000. gada marta viņš ir Latvijas Biškopības biedrības valdes priekšsēdētājs, kā arī bijis Lauksaimnieku organizāciju sadarbības padomes valdes priekšsēdētājs. Iepriekš bijis Latvijas Tirdzniecības un rūpniecības kameras padomes loceklis, no amata atkāpies līdz ar ievēlēšanu Saeimā. Bijis arī Lauksaimnieku organizāciju sadarbības padomes (LOSP) valdes loceklis un lauksaimnieku pārstāvis Eiropas Ekonomikas un sociālo lietu komitejā (EESK).

2014. gadā saņēmis IV šķiras Atzinības krustu.

Politiskā darbība 
2010. gadā A. Krauze kandidēja 10. Saeimas vēlēšanās no Zaļo un Zemnieku savienības saraksta un tika ievēlēts Saeimā no Vidzemes vēlēšanu apgabala. Viņš saņēma mandātu un to nolika, lai pārstāvētu Latvijas lauksaimnieku intereses Eiropas Ekonomikas un sociālo lietu komitejā, kur viņu aptiprināja ar Eiropas Padomes lēmumu nepilnu mēnesi pirms ievēlēšanas Saeimā. Viņa vietā par deputātu kļuva Didzis Zemmers. Darbojas ES Ekonomikas un sociālo lietu komitejā, no 2010. gada novembra līdz 2011. gada oktobrim A. Krauze bija arī Zemkopības ministrijas parlamentārais sekretārs.

2013. gadā nesekmīgi kandidēja Rīgas domes vēlēšanās (A. Krauze bija Latvijas Zemnieku savienības saraksta līderis, taču partija nepārvarēja 5% barjeru).
 
2014. gada Eiropas Parlamenta vēlēšanās A. Krauze kandidēja no Zaļo un Zemnieku savienības saraksta un netika ievēlēts. Taču šī paša gada rudenī ievēlēts 12. Saeimā, vienlaikus atgriežoties arī Zemkopības ministrijas parlamentārā sekretāra amatā. 2015. gadā viņu ievēlēja par Zaļo un Zemnieku savienības valdes priekšsēdētāju. 2016. gadā, kad par valdības vadītāju kļuva Māris Kučinskis, A. Krauzi apstiprināja par Ministru prezidenta parlamentāro sekretāru.

Rīgas domes vēlēšanās 2017. gada A. Krauze atkal bija Latvijas Zemnieku savienības pārstāvētā saraksta līderis, taču Zaļo un Zemnieku savienības saraksts arī šajās vēlēšanās nepārvarēja 5% barjeru. 2018. gada rudenī ievēlēts 13. Saeimā. 2019. gada aprīlī A. Krauze tika ievēlēts par Latvijas Zemnieku savienības priekšsēdētāju, pārņemot amatu no ilggadējā tās vadītāja Augusta Brigmaņa.

2022. gadā A. Krauzi ievēlēja 14. Saeimā no Zaļo un Zemnieku savienības saraksta. Pirmajā jaunā parlamenta sēdē tika ievēlēts Saeimas prezidijā par Saeimas sekretāru.

Atsauces 

1970. gadā dzimušie
Rīgā dzimušie
Latvijas Zemnieku savienības politiķi
10. Saeimas deputāti
12. Saeimas deputāti
13. Saeimas deputāti
14. Saeimas deputāti
Latvijas parlamentārie sekretāri
Latvijas Lauksaimniecības universitātes absolventi
Atzinības krusta virsnieki
Pūre

Pūre ir apdzīvota vieta Tukuma novada Pūres pagastā, pagasta centrs. Izvietojusies Abavas labajā krastā pie autoceļa A10 21 km no novada centra Tukuma un 83 km no Rīgas. No šeit esošā torņa (Daigones iela 24) pārraida Star FM.

Vēsture 
Vēstures avotos Pūre (Pyrre) pirmo reizi minēta 1230. gadā Alnas Balduīna līgumā ar kuršiem. Pūres muiža (Puhren) pirmo reizi minēta . Apdzīvotā vieta izveidojusies ap muižas centru. 

1930. gadā Pūrē izveidoja dārzkopības izmēģinājumu staciju. Par lielāku apdzīvoto vietu Pūre izauga padomju gados. Pūrē atrodas pagasta pārvalde, pamatskola, bērnudārzs, kultūras nams, bibliotēka, frizētava, Pūres luterāņu baznīca. Lielākais uzņēmums ir SIA “Puratos” (zīmols "Pure Food").

Atsauces 

 
Latvijas pagastu centri
Celtne

Celtne ir celtniecībā radīts objekts vai to kopums. Dažreiz celtnes tiek sauktas arī par būvēm, lai gan precīzāk ar šo terminu apzīmē celtniecības stadijā esošās celtnes. Savukārt ar terminu "ēka" apzīmē celtnes, kuras tiek izmantotas dzīvošanai, saimnieciskai darbībai, ražošanai un tamlīdzīgi.

Dažādu celtņu uzskaitījums 

 Aizsprosts
 Akvedukts
 Amfiteātris
 Autoosta
 Bāka
 Baraka
 Bazilika
 Baznīca
 Bibliotēka
 Cietums
 Debesskrāpis
 Ferma
 Guļbūve
 Igla
 Jurta
 Katedrāle
 Kinoteātris
 Klosteris
 Lapene
 Lauku mājas
 Lidosta
 Māja
 Monuments
 Mošeja
 Muzejs
 Nams
 Nojume
 Observatorija
 Operteātris
 Piemineklis
 Pils
 Piramīda
 Pirts
 Savrupmāja
 Sinagoga
 Skola
 Stadions
 Strūklaka
 Šķūnis
 Teātris
 Templis
 Tilts
 Tornis
 Tunelis
 Vasarnīca
 Viensēta
 Vigvams
 Villa

Atsauces
Medemciems

Medemciems ir ciems Olaines novada Olaines pagastā. Izvietojies Medema purva vidū starp Rīgas—Jelgavas dzelzceļu un Baložu pilsētu 9,6 km no pagasta centra Jaunolaines, 12 km no novada centra Olaines un 14 km no Rīgas centra.

Apdzīvotā vieta izveidojusies pēckara gados kā vasarnīcu un mazdārziņu kolonija. Lielāko daļu veido dārzkopības kooperatīvi (VEF-Baloži, Ieviņa-99, Komutators, Rīts, Rītausma), kas ierīkoti bijušo kūdras izstrādņu teritorijā. Ciema ziemeļdaļā ir viensētu apbūves rajons. Ciemam teritoriāli pieskaitīti arī jaunie apbūves rajoni dienvidaustrumos no Baložu stacijas (Virši, Purmaļi).

Medemciemā iedzīvotāju skaits ir pieaudzis no 84 personām 2000. gadā līdz 1618 deklarētajiem iedzīvotājiem 2022. gadā.

Medemciema iedzīvotāji sarīkoja pirmo Latvijā tiešsaistes protesta akciju, prasot tuneļa izbūvi slēgtā autoceļa A8 pagrieziena uz Medemciemu vietā.

Atsauces 

Latvijas lielciemi
Bērzkalni

Bērzkalni (agrāk Jaunbauska) ir ciems Bauskas novada Īslīces pagastā. Izvietojies Mūsas kreisajā krastā Bauskas pilsētas dienvidaustrumu pierobežā 3,3 km no pagasta centra Rītausmās, 1,9 km no Bauskas centra un 69 km no Rīgas.

Apdzīvotā vieta sāka veidoties pēc 1962. gada, kad Bērzkalnos uzcēla stapkolhozu konservu ražošanas kombinātu. Bērzkalnos atrodas viesu nams, Īslīces SOS bērnu ciemats,, bērnudārzs, vairāki rūpniecības uzņēmumi.

Atsauces
Spilve (Babītes pagasts)

Spilve ir ciems Mārupes novada Babītes pagastā. Izvietojies uz Spilves poldera pie Rīgas rietumu robežas uz ziemeļiem no autoceļa A5 4,5 km no pagasta centra Piņķiem, 10 km no novada centra Mārupes un 12 km no Rīgas centra. Ciems aizņem teritoriju starp Rīgas un Jūrmalas robežām; dienvidos robežojas ar Babīti, ziemeļos — ar Mežārēm.

Apdzīvotā vieta izveidojusies 20. gadsimta beigās, kad Pierīgā strauji attīstījās jaunie individuālās apbūves rajoni. Ciems izveidojies gar vēsturisko pagasta ceļu, kas savieno veco Jūrmalas ceļu ar Vārnukroga ceļu. Spilves ciemā iekļauta daļa no vēsturiskā Babītes ciema. 20. gadsimta sākumā Spilves ciema teritorijā atradās tādas mājas kā „Siliņi”, „Katliņi”, „Alste” un „Kapenieki”.

Spilvē atrodas Latvijas Universitātes Rododendru selekcijas un izmēģinājumu audzētava “Babīte” un pārtikas uzņēmuma SIA Orkla Foods Latvija (zīmols "Spilve") ražotne.

Atsauces 

Latvijas lielciemi
Laidze

Laidze ir ciems Talsu novada Laidzes pagastā, pagasta centrs. Izvietojusies Laidzes ezera dienvidrietumu krastā pie autoceļa P127 8 km no novada centra Talsiem un 124 km no Rīgas.
Laidzē atrodas pagasta pārvalde, bērnudārzs, bibliotēka, brīvā laika pavadīšanas centrs. Līdz 2018. gadam darbojās Laidzes pamatskola un līdz 2019. gadam Rīgas Valsts tehnikuma Laidzes teritoriālā struktūrvienība (agrāk Laidzes tehnikums).

Vēsture 
Laidze rakstu avotos pirmoreiz minēta 1428. gadā. Apdzīvotā vieta veidojusies ap bijušo Laidzes muižas (Laidsen) centru (tagadējā muižas ēka celta 19. gadsimta vidū). 1930. gados Laidzes apkārtnē vairāk nekā citos apriņķa pagastos uz darbu ieradās latgaļu un poļu laukstrādnieki.

1921. gadā Laidzē dibināta Laidzes Lauksaimniecības skola, kas pēc tam ilgus gadus bija pazīstama kā Laidzes lauksaimniecības tehnikums, vēlāk Laidzes profesionālā vidusskola, sākot ar 2014. gadu pievienota Rīgas Valsts tehnikumam kā Laidzes struktūrvienība. Skola slēgta 2019. gadā.

Cilvēki 
 Osvalds Šmīdebergs (1838-1921), farmakologs, Tērbatas Universitātes profesors

Atsauces 

Latvijas pagastu centri
Zaļenieki

Zaļenieki (agrāk Zaļā muiža) ir ciems Jelgavas novada Zaļenieku pagastā, pagasta centrs. Izvietojies Tērvetes labajā krastā pie autoceļa P95 22 km no novada centra Jelgavas un 66 km no Rīgas.

Zaļenieku ciems izveidojies pie bijušās Zaļās muižas (Grünhof) pils. Pirmās ziņas par Zaļo muižu vēsta, ka 1541. gadā Livonijas ordeņa Jelgavas komturs Jakobs Valtravens to izlēņoja bruņiniekam Hermanim Heikingam. Vēlāk muiža vairākkārt mainījusi īpašniekus. Tagadējā muižas pils būvēta 1768. gadā. 1920. gadā tā atsavināta par labu valstij un tajā ierīkota Zaļenieku valsts ģimnāzija. Zaļenieku ciems izaudzis ceļu krustojumā no muižas ļaužu ciemata. No 1935. gada pilī tika ierīkota Valsts Zaļenieku mājturības skola, kas padomju laikos pārtapa par sovhoztehnikumu, bet 1999. gadā — par Zaļenieku arodvidusskolu. 1970. gados sohvoztehnikumam tika pievienoti kolhozi «Pavasaris» un «Zaļenieki» un Zaļeniekos tika izveidots saimniecības centrs ar ražojošo un apkalpojošo infrastruktūru.

Zaļeniekos atrodas pagasta pārvalde, pamatskola, komerciālā un amatniecības vidusskola, bērnudārzs, pasts, kultūras nams, bibliotēka, vairāki veikali, doktorāts. Zaļenieku muižas pils ar parku ir valsts nozīmes arhitektūras piemineklis.

Iedzīvotāji

Ievērojamas personības 
 Aldons Vrubļevskis (1957), latviešu advokāts un sporta organizators. Bijušais Latvijas Olimpiskās komitejas prezidents (2004—2020) un ģenerālsekretārs (1988—2004)

Atsauces 

Latvijas pagastu centri
Mucenieki (Ropažu pagasts)

Mucenieki ir ciems Pierīgā, Ropažu novada Ropažu pagastā. Izvietojies pagasta rietumos pie Rīgas apvedceļa A4 19 km attālumā no pagasta centra Ropažiem, 10 km no novada centra Ulbrokas un 20 km no Rīgas centra.

Vēsture 

Apdzīvotā vieta izveidojusies bijušās padomju armijas kara pilsētiņas vietā. 
Kopš 1960. gadiem te bija dislocēta PSRS Pretgaisa aizsardzības karaspēka daļa k/d 55725. 
1982. gadā sāka būvēt 6. atsevišķās pretgaisa aizsardzības armijas 27. korpusa komandpunktu «Arka» (k/d 78454-В), pie kura izauga virsnieku pilsētiņa. Sakarā ar Krievijas bruņoto spēku izvešanu objektu nesāka izmantot, pēc 1994. gada tā aprīkojumu demontēja, bunkuru nojauca 2000. gados.

1998. gadā Muceniekos izveidoja patvēruma meklētāju izmitināšanas centru “Mucenieki” 200 personām. Ciema austrumu daļā veidojās individuālās apbūves apvidus Silava.

2022. gada 18. augustā Muceniekos demontēja vienu no pēdējiem Latvijas Ļeņina pieminekļiem,
kas atradās bijušajā kara pilsētiņā.

Atsauces 

Latvijas lielciemi
Mika Ņūtone

Oksana Gricaja (; dzimusi ), plašāk pazīstama kā Mika Ņūtone (, ), ir ukraiņu mūziķe. Dzied jau kopš deviņu gadu vecuma.

Daudzi starptautiski notikumi ir iedvesmojuši mūziķi sacerēt dažādas dziemsas, piemēram, par 2004. gada cunami, karu Irākā.

2011. gadā M. Ņūtone pārstāvēja Ukrainu Eirovīzijas dziesmu konkursā. Finālā ar 159 punktiem viņa ierindojās 4. vietā.

Ārējās saites 

 Oficiālā mājaslapa 
 Facebook profils
 

1986. gadā dzimušie
Ukraiņu mūziķi
2011. gada Eirovīzijas dziesmu konkursa dalībnieki
Konstantīns Meladze

Konstantīns Meladze (, ; dzimis  Batumi) ir gruzīnu izcelsmes PSRS un Ukrainas komponists un muzikālais producents.

Biogrāfija 
Konstantīns Meladze piedzima , Batumi, Gruzijas PSR. Dziedātāja Valērija Meladzes vecākais brālis un viņa muzikālais producents. Kopā ar Valēriju viņi darbojās grupā "Диалог" (Dialog), bet vēlāk abi iesāka solo karjeras. 2000. gadā Konstantīns kopā ar Dmitriju Kostjuku izveidoja grupu "VIA Gra". Konstantīns raksta dziesmas priekš Sofijas Rotaru, Valērija Meladzes, grupām "БиС" (BiS), "VIA Gra", "Инь-Ян" (Iņ-Jaņ) un citiem mūziķiem.

Darbojies kā muzikālais producents filmai "Stilīgie" (), kā komponists un muzikālais producents filmām "Вечера на хуторе близ Диканьки", "Сорочинская ярмарка", "Золушка".

Privātā dzīve 
Konstantīns Meladze  apprecējās ar Janu Meladzi (meitas uzvārds — Suma). Viņiem ir trīs bērni: Alise (2000), Lija (2004) un Valērijs (2005)

Diskogrāfija 
 2003 — "Песни без слов. Странница осень"

Atsauces

Ārējās saites 
 Konstantīns Melaze brāļu Meladzes mājaslapā 
 Konstantīna Meladzes biogrāfija 

1963. gadā dzimušie
Ukraiņu komponisti
Serbi

Serbi (Срби, Srbi) ir nācija, kas pieder pie dienvidslāvu grupas un lielākoties apdzīvo Balkānu pussalas ziemeļu daļu. Tā ir Serbijas pamatnācija.

Serbi ir cēlušies no slāvu ciltīm, kuras no 6. līdz 7. gadsimtam ienāca Balkānu pussalā, kur viņu senči sajaucās ar šeit dzīvojošiem illīriešiem un trāķiešiem. Kā tautība izveidojusies 12. gadsimtā, bet 19. gadsimtā konsolidējusies nācijā. Serbi runā serbhorvātu (serbu) valodā. Pēc ticības kristieši (lielākoties pareizticīgie).

Serbu kopējais skaits tiek lēsts ap 12 - 13 miljoniem. Lielākā daļa dzīvo Serbijā, kur tie veido valsts pamatnāciju. Ievērojamā skaitā serbi dzīvo arī Bosnijā un Hercegovinā, Melnkalnē, Horvātijā, kā arī citās bijušās Dienvidslāvijas teritorijās. Ārpus Balkāniem lielākās diasporas ir atrodamas Vācijā, Austrijā, Šveicē un citviet.

Atsauces 

Eiropas tautas
Slāvu tautas
Kepija Pondekstere

Kepija Pondekstere (; dzimusi  Oušensaidā, Kalifornijas štatā, ASV) ir profesionāla amerikāņu basketboliste, spēlē uzbrūkošās aizsardzes pozīcijā, ASV izlases dalībniece. Pašlaik (2013) pārstāv Krievijas līgas klubu Jekaterinburgas UGMK un WNBA klubu Ņujorkas "Liberty".

Karjeras laikā spēlējusi Stambulas "Fenerbahçe" (2006—2008), Jekaterinburgas UGMK (kopš 2008. gada), Fīniksas "Mercury" (2006—2009) un Ņujorkas "Liberty" (kopš 2010. gada).

Kopā ar "Mercury" divas reizes kļuvusi par WNBA čempioni (2007, 2009), 2007. gadā tika atzīta par finālsērijas MVP. 2006. gadā tika iekļauta WNBA simboliskajā debitantu izlasē. Visās piecās pirmajās sezonās WNBA spēlējusi Visu zvaigžņu spēlē.

ASV izlases sastāvā uzvarējusi 2008. gada Pekinas Olimpiskajās spēlēs.

Ārējās saites 

1983. gadā dzimušie
ASV basketbolisti
Uzbrūkošie aizsargi
WNBA spēlētājas
2008. gada vasaras olimpisko spēļu dalībnieki
Olimpiskās zelta medaļas ieguvēji
Pasaules čempioni basketbolā
Sadursme (2004. gada filma)

"Sadursme" () ir 2004. gada amerikāņu drāma, kuras režisors, producents un viens no scenārija autoriem ir Pols Hegiss.

Filma ir par dažādu rasu sadzīvošanu un sociālo spriedzi Losandželosā, ASV. Filmas veidošanas ideju tās režisors Pols Hegiss guvis no personīgās pieredzes, kad viņam tika nozagta mašīna.

Filmas aktieri atveido dažādus personāžus, kuru ceļi filmas gaitā krustojas: afroamerikāņu Losandželosas policijas darbinieks, kurš atsvešinājies no mātes, viņa jaunākais brālis ar kriminālo vēsturi un bandas biedru, baltādainais apgabala prokurors un viņa īgnā sieva, afroamerikāņu TV režisors, kurš darbojas Holivudā, kā arī viņa sieva, imigrants no Persijas, kā arī daudzi citi.

Filma saņēma trīs Amerikas Kinoakadēmijas balvas. 78. Kinoakadēmijas balvu pasniegšanas ceremonijā filma tika atzīta par gada labāko, balvas tika saņemtas arī par labāko oriģinālscenāriju un labāko montāžu.

Filmas pirmizrāde notika  Toronto Starptautiskajā filmu festivālā,  bija pirmizrādes datums ASV, Latvijā filma pirmoreiz tika demonstrēta .

Ārējās saites 

2004. gada filmas
ASV filmas
Vācijas filmas
Kinoakadēmijas balvas ieguvējas filmas
Hosē Kalderons

Hosē Manuels Kalderons Borallo (; dzimis ) ir bijušais spāņu basketbolists, spēlēja saspēles vadītāja pozīcijā, ilggadējs Spānijas izlases dalībnieks. Spānijas izlases sastāvā uzvarējis 2006. gada Pasaules kausā, kā arī izcīnījis divas olimpiskās sudraba medaļas. 2022. gada janvārī pievienojies Nacionālās basketbola asociācijas (NBA) kluba Klīvlendas "Cavaliers" vadībai ("Cavaliers" ir viens no 6 NBA klubiem, kurus H. Kalderons pārstāvējis savas spēlētāja karjeras laikā).

Karjera 
Karjeru uzsāka Spānijas klubā Alikantes "CB Lucentum". Vēlāk pievienojās citas šīs valsts klubam Fuenlabradas "Baloncesto", taču jau nākamajā sezonā pārgāja uz Vitorijas "TAU Cerámica". 2005. gadā viņš kluba sastāvā izcīnīja 2. vietu Eirolīgā.

Kopš 2005.—2006. gada sezonas spēlēja NBA klubā Toronto "Raptors". Individuāli veiksmīgākā spānim bija 2008.—2009. gada sezona, kad vidēji spēlē tika gūti 12,8 punkti, atdotas 8,9 rezultatīvas piespēles un soda metieni mesti ar 98,1% lielu precizitāti (labākais rādītājs visā līgā un visā līgas vēsturē). 2012.—2013. gada sezonu pabeidza Detroitas "Pistons", 2013.—2014. gada sezonu aizvadīja Dalasas "Mavericks", bet pēc sezonas pievienojās Ņujorkas "Knicks". Pēc tam spēlējis vēl vairākos klubos, līdz 2019. gadā karjeru noslēdza atgriezies "Pistons" sastāvā.

Spānijas izlase 
Spānijas izlases sastāvā izcīnījis sudraba medaļu 2008. gada olimpiskajās spēlēs Pekinā un 2012. gada olimpiskajās spēlēs Londonā, zelta medaļu 2006. gada Pasaules čempionātā Japānā. Eiropas čempionātos ir izcīnījis zeltu (2011), kā arī divas sudraba medaļas (2003, 2007) un vienu bronzu (2013).

Atsauces

Ārējās saites 

1981. gadā dzimušie
Estremadurā dzimušie
Spānijas basketbolisti
Saspēles vadītāji
Toronto "Raptors" spēlētāji
Detroitas "Pistons" spēlētāji
Dalasas "Mavericks" spēlētāji
Ņujorkas "Knicks" spēlētāji
Atlantas "Hawks" spēlētāji
Klīvlendas "Cavaliers" spēlētāji
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Olimpiskās sudraba medaļas ieguvēji
Pasaules čempioni basketbolā
Eiropas čempioni basketbolā
Olimpiskās bronzas medaļas ieguvēji
Vera Brežņeva

Vera Galuška (, ; dzimusi ), plašāk pazīstama kā Vera Brežņeva (, ), ir ukraiņu popdziedātaja un TV personība.

Laika posmā no 2003. līdz 2007. gadam viņa bija ukraiņu grupas VIA Gra dalībniece, kļūdama par visilgāk grupā darbojošos dziedātāju tās vēsturē. 2008. gadā V. Brežņeva uzsāka solistes karjeru. 2010. gadā izdeva debijas solo albumu Ļubovj spasjot mir (Любовь спасёт мир).

Ārējās saites 
  

1982. gadā dzimušie
Ukraiņu mūziķi
Fedors fon Boks

Fedors fon Boks (, dzimis , miris ) bija vācu ģenerālfeldmaršals Otrā pasaules kara laikā. Boks 1939. gadā komandēja Armiju grupu "Ziemeļi" Polijas kampaņas laikā un Armiju grupu B kaujas par Franciju laikā 1940. gadā. Austrumu frontē 1941. gadā komandēja Armiju grupu "Centrs", bet 1942. gadā Armiju grupu "Dienvidi" 1942. gadā.

Boks visvairāk zināms kā vāciešiem neveiksmīgās Operācijas "Taifūns" vadītājs 1941. gada ziemā. Operācijas mērķis bija PSRS galvaspilsētas Maskavas ieņemšana. Smagās kaujās pie Možaiskas Sarkanā armija apturēja vācu ofensīvu un sāka pretuzbrukumu. Fedors fon Boks bija aicinājis atvilkt karaspēku jau agrāk, tāpēc Ādolfs Hitlers pārcēla Boku par armiju grupas "Dienvidi" komandieri. 1942. gada 15. jūlijā Fedors fon Boks tika atstādināts no amata.

Dzimis militāristu vairākās paaudzēs ģimenē, pēc personīgajām īpašībām Fedors fon Boks bija pazīstams kā ļoti tipisks vācu ģenerālis. Eriha fon Falkenhaina radinieks. Pēc pārliecības monarhists, fon Boks neatzina nacismu, tomēr arī nepiedalījās sazvērestībās pret Ādolfu Hitleru. 1945. gada 4. maijā Fedoru fon Boku kopā ar ģimeni ceļā uz Hamburgu apšaudē nogalināja britu lidmašīna.

Ārējās saites 

1880. gadā dzimušie
1945. gadā mirušie
Vērmahta virsnieki
Vācijas virsnieki
Dzelzs krusta Bruņinieka krusta kavalieri
Lubušas vojevodistē dzimušie
Vshova

Vshova (), vēsturiski arī Frauštate () ir pilsēta Polijas rietumos, Lubušas vojevodistē.

Radusies kā robežcietoksnis Lielpolijas un Silēzijas robežrajonā. 1343. gadā Kazimirs III Lielais pievienoja Vshovu Polijas karalistei. XVI gadsimtā - reformācijas centrs. 1706. gada 3. februārī Lielā Ziemeļu kara laikā pie pilsētas notika Frauštates kauja, kurā zviedru karaspēks sakāva poļu, sakšu un krievu karaspēku. 1793. gada Otrās Polijas dalīšanas rezultātā Vshova iekļāvās Prūsijā. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. Sociālistiskās Polijas laikā pie pilsētas bija Padomju armijas kara bāze.

XVII gadsimtā pilsētā mācījās vācu dzejnieks Andreass Grifiuss (Andreas Gryphius, 1616 - 1664). Pēc Otrā pasaules kara vietējā skolā mācījās poļu vēsturnieks un politiķis Broņislavs Geremeks (Bronisław Geremek, 1932 - 2008).

Lubušas vojevodistes pilsētas
Code

Code () ir ciems Bauskas novada Codes pagastā, pagasta centrs. Izvietojusies Īkstruma krastos pie autoceļa A7 (Rīga — Bauska)  no novada centra Bauskas un  no Rīgas.

Apdzīvotā vieta izveidojusies pie bijušās Codes muižas (Zohden) centra. Par lielāku apdzīvoto vietu izaugusi pēc Otrā pasaules kara, kad Code bija kolhoza "Code" centrs. Codē atrodas pagasta pārvalde, pamatskola, kultūras nams, bibliotēka, ģimenes ārsta prakse, luterāņu baznīca.

Attēli

Atsauces 

Latvijas pagastu centri
Vecbebri

Vecbebri ir ciems Aizkraukles novada Bebru pagastā, pagasta centrs. Izvietojusies pagasta centrā pie autoceļa P79  no novada centra Aizkraukles,  no tuvākās pilsētas Kokneses un  no Rīgas.

Apdzīvotā vieta izveidojusies pie bijušās Vecbebru muižas (Alt-Bewershof) centra. 1922. gadā Vecbebros nodibināja biškopības un dārzkopības skolu, ko 1944. gadā pārdēvēja par Vecbebru biškopības tehnikumu, 1972. gadā — par Vecbebru sovhoztehnikumu, kas apsaimniekoja visas pagasta lauksaimniecības zemes. Vecbebros izveidoja sovhoztehnikuma saimniecisko centru; izauga arī ciems.

Vecbebros atrodas pagasta pārvalde, Bebru pamatskola, bērnudārzs, bibliotēka, viesu nams, ģimenes ārsta prakse, aptieka, frizētava, tēlnieka Voldemāra Jākobsona memoriālā māja-muzejs «Galdiņi». Vecbebru muižas kungu māja ir valsts nozīmes arhitektūras piemineklis. 1,5 km uz dienvidrietumiem no ciema atrodas Vecbebru lidlauks.

Atsauces 

Latvijas pagastu centri
Makss Fadejevs

Maksims 'Makss' Fadejevs (; dzimis  Kurganā) ir krievu muzikālais producents, komponists, režisors, dziedātājs un aranžētājs.

Biogrāfija 
Maksims Fadejevs dzimis  Kurganā. No piecu gadu vecuma apmeklēja mūzikas skolu. 17 gadu vecumā iekļuva avārijā, pēc kuras sāka sacerēt dziesmas. Jaunībā muzicēja dažādās jauniešu muzikālajās apvienībās. Pamazām iegūstot atpazīstamību, viņš sāk saņemt pasūtījumus dažāda veida muzikāla rakstura pasūtījumus. 1993. gadā Makss pārvācas uz Maskavu, kur iekārtojas darba par aranžētāju skaņu studijā.

1993. gadā sākas Maksa un dziedātājas Svetlanas Geimanes, vēlāk pazīstamas kā Lindas, sadarbība. Viņu sadarbība ilga līdz 1999. gadam un tā atnesa Maksam atpazīstamību kā producentam. Paralēli šim projektam, viņš pārvācās uz Vāciju, kur rakstīja mūziku kinofilmām. Pēc kāda laika Mass pārceļas uz Čehiju, kur rodas ideja par grupām Total un Monokini.

2002. gadā Krievijas Pirmais kanāls uzaicina Maksu būt par producentu muzikālajam projektam "Zvaigžņu fabrika 2" (Фабрика звёзд-2). Īsi pirms šī projekta debitē Fadejeva jaunais muzikālais projekts "Глюк'oza" (Gļuk'oza).

Pateicoties šim TV šovam tika atklāti jauni dziedātāji: Jeļena Temņikova, Jūlija Savičeva, Irakli, Narciss Pjērs. Jūlija Savičeva pārstāvēja Krieviju 2004. gada Eirovīzijas dziesmu konkursā, kur ieņēma 11. vietu. Jeļena Temņikova pārstāvēja Krieviju 2007. gada Eirovīzijas dziesmu konkursā grupas Serebro sastāvā, kur ieņēma trešo vietu.

2003. gadā Makss Fadejevs nodibina savu producentu centru un kļūst par ierakstu kompānijas "Monolit Records" līdzīpašnieku.

Ģimene 
Maksa tēvs ir Nopelniem bagātais mākslas darbinieks, komponists Aleksandrs Fadejevs, māte populāra krievu un čigānu dziesmu izpildītāja Svetlana Fadejeva. Maksima brālis Artjoms Fadejevs arī ir komponists, producents un dziesmu autors.

Atsauces

Ārējās saites 
 Maksa Fadejeva producentu centra mājaslapa 
  
  
 Neoficiālā Maksa Fadejeva mājaslapa 

1968. gadā dzimušie
Krievu dziedātāji
Krievu komponisti
Kurgānas apgabalā dzimušie
Klauss Kinskis

Klauss Kinskis (), īstajā vārdā Nikolajs Karls Ginters Nakšiņškis (), (dzimis , miris ) bija vācu kinoaktieris. Tēlojis vairāk nekā 130 filmās, tomēr pasaules slavu ieguvis, tēlojot režisora Vernera Hercoga filmās (piemēram, Agirre, Dieva Dusmas (1972), Nosferatu (1979) un Fickaraldo (1982)). Dzīvē bija pazīstams ar savu neprognozējamo, psihiski nenosvērto uzvedību.

Dzimis Sopotā, Dancigas brīvpilsētā. Tēvs - pārvācojies polis Bruno Nakšiņškis. Ģimene bija ļoti nabadzīga, tāpēc, iztiku meklējot, pārcēlās uz Berlīni, kur apmetās Šēnebergas rajonā. No 1936. gada Kinskis apmeklēja ģimnāziju. 1943. gadā iesaukts armijā. Nonācis britu gūstā. Ieslodzīto nometnē pirmoreiz tēlojis izrādē.

Pēc atgriešanās Vācijā sācis strādāt teātrī, kaut arī nekad nav mācījies aktiera amatu. Bieži vien atskaitīts no trupām savas neprognozējāmās uzvedības dēļ. Piedalījies daudzās dažādas kvalitātes un žanru filmās.

Amerikāņu aktrise Nastasja Kinska (Nastassja Kinski, 1961 - ) ir Klausa Kinska meita.

Ārējās saites 

1926. gadā dzimušie
1991. gadā mirušie
Vācijas kinoaktieri
Pomožes vojevodistē dzimušie
Frida Pinto

Frida Pinto (dzimusi ) ir indiešu aktrise un modele. Pinto labāk zināma kā Latikas lomas atveidotāja Amerikas Kinoakadēmijas balvu ieguvušajā filmā "Graustu miljonārs". Vēlāk viņa arī spēlēja lomas filmās "Tu satiksi slaidu, nepazīstamu tumšmati" un Miral.

Ārējās saites 

1984. gadā dzimušie
Mahārāštrā dzimušie
Indiešu kinoaktieri
Fernandu di Noronjas sala

Fernandu di Noronjas sala () ir Brazīlijai piederoša sala Atlantijas okeānā 354 km no kontinenta krasta. Kopā ar 20 citām saliņām veido salu grupu  platībā. Galvenās salas platība ir  (71% no arhipelāga kopējās platība). Sala ir speciāla municipalitāte (distrito estadual) Pernambuku štata sastāvā.

Par salas atklājēju tiek uzskatīts portugāļu jūrasbraucējs Fernadu di Noronja, kurš to apmeklēja savā 1501.—1502. gada ekspedīcijā un nosauca par Gavēņa salu (Ilha da Quaresma). No 1530. gada sala kartēs tiek apzīmēta ar mūsdienu nosaukumu. Pirmais salu aprakstīja Amerigo Vespuči, kurš to apmeklēja 1501. gadā Gonsalu Koeļu ekspedīcijas sastāvā.

1534. gadā salu ieņēma Anglija, no 1556. līdz 1612. gadam — Francija, no 1628. līdz 1654. gadam — Nīderlande, kas to dēvēja par Pavoniju (Pavonia). 1736. gadā pamesto un neapdzīvoto salu ieņēma Francijas Austrumindijas kompānija, kas to nosauca par Dofinas salu (Isle Dauphine). 1737. gadā sala nonāca Portugāles kontrolē, kas tur izbūvēja nocietinājumu sistēmu un ap 1770. gadu nodibināja ciematu Vilu duš Remediušu. No 18. gadsimta beigām līdz 1957. gadam sala tika izmantota kā ieslodzījuma vieta (no 1938. līdz 1945. gadam — politiskajiem ieslodzītajiem).

No 1942. līdz 1988. gadam Fernandu di Noronjas sala kopā ar Rokasas atolu un Sanpedru un Sanpaulu salām bija Brazīlijas federālā teritorija. 1988. gada 5. oktobrī salas tika pasludinātas par jūras nacionālo parku un nodotas Pernambuku štata jurisdikcijā (izņemot Rokasas atolu, ko nodeva Riugrandi du Norti štatam).

2001. gadā Fernandu di Noronjas sala kopā ar Rokasas atolu tika pasludinātas par UNESCO Pasaules mantojuma vietu ar nosaukumu “Brazīlijas Atlantijas salas”. Salas iekļautas dabas objektu kategorijā, jo ir vairāku jūras dzīvnieku un zivju svarīga barošanās vieta.

Atsauces 

Brazīlijas salas
Atlantijas okeāna salas
UNESCO Pasaules mantojuma vietas Brazīlijā
1991. gada Pasaules čempionāts hokejā

1991. gada Pasaules čempionāts hokejā notika Turku, Helsinkos un Tamperē, Somijā no 1991. gada 19. aprīļa līdz 4. maijam. Tas bija 55. Pasaules čempionāts hokejā.

Vietu sadalījums un statistika

Vietu sadalījums

Turnīra apbalvojumi 
 Labākie hokejisti:
 Labākais vārtsargs:  Markuss Keterers
 Labākais aizsargs:  Džeimijs Makons
 Labākais uzbrucējs:  Valērijs Kamenskis

 Simboliskā izlase:
 Vārtsargs:  Šons Burks
 Aizsargi:  Vjačeslavs Fetisovs un  Aleksejs Kasatonovs
 Uzbrucēji:   Valērijs Kamenskis,  Jari Kurri un  Tomass Rundkvists

Rezultatīvākie spēlētāji

Ārējās saites 
 IIHF mājaslapa 

Hokejs Somijā
1991. gads sportā
Pasaules čempionāts hokejā
Šarls Aznavūrs

Šarls Aznavūrs (), īstajā vārdā Šarhnurs Vagenags Aznavurjans (; dzimis , miris ), bija armēņu izcelsmes franču dziedātājs, dziesmu autors, aktieris, sabiedriskais aktīvists un diplomāts. Viens no Francijas un pasaules ilglaicīgākajiem, populārākajiem dziedātājiem.

Dzīvesgājums 
Dzimis armēņu emigrantu ģimenē Parīzē. Deviņu gadu vecumā pameta skolu un sāka uzstāties. Neliela augums un unikāla tenora īpašnieks. Kļuva pazīstams 1946. gadā, kad Aznavūru ievēroja Edīte Piafa un uzaicināja kopīgā tūrē Francijā un ASV. Aznavūrs uzstājies kopā ar Fredu Astēru, Andrea Bočelli, Bingu Krosbiju, Reju Čārlzu, Bobu Dilanu, Laizu Minelli, Džošu Grobanu, Širleju Besiju, Hosē Karerasu, Lauru Pauzīni, Nanu Muskuri, Hulio Iglesiasu, Mireju Matjē, Lučāno Pavaroti, Plasido Domingo, Siselu Kirkebū un Selīnu Dionu.

Aznavūrs sacerējis apmēram tūkstoš dziesmu dažādās valodās (franču, angļu, itāļu, spāņu, vācu valodās). Izdoti vairāk nekā 100 miljoni ierakstu.

Aznavūrs filmējies vairāk nekā septiņdesmit kinofilmās, tēlojis lomas tādās filmās kā Fransuā Trifo "Šaujiet uz pianistu" (Tirez sur le pianiste, 1960), Ten Little Indians (1974), Kloda Šabrola The Hatter's Ghost (1982), vēsturiskā filmā "Ararats" (2002).

1997. gadā saņēmis Cēzara goda balvu. 2017. gadā par koncertdarbību Aznavūram piešķirta zvaigzne Holivudas Slavas alejā.

No 2009. gada Aznavūrs bija Armēnijas vēstnieks Šveicē un ANO.

Atsauces

Ārējās saites 

 Oficiālā mājaslapa

1924. gadā dzimušie
2018. gadā mirušie
Parīzē dzimušie
Franču dziedātāji
Franču kinoaktieri
Cēzara balvas ieguvēji
Hanna Montana (filma)

"Hanna Montana" () ir 2009. gada ASV muzikāla kinokomēdija, kas ir balstīta uz seriālu "Hanna Montana". Filmas režisors ir Pīters Čelsons.

Filma ir stāsts par to, kā Hannas Montanas dzīve pārņem Mailijas Stjuartas dzīvi. Viņas tēvs izlemj savu meitu aizvest uz laukiem, lai parādītu īstās dzīves vērtības.

Filmēšanu sāka 2008. gada aprīlī Tenesī un Kalifornijas štatos. To pabeidza 2008. gada jūlijā. Filmas pirmizrāde ASV un Kanādas kinoteātros notika .

Atsauces

Ārējās saites 
 

2009. gada filmas
ASV filmas
Mailija Sairusa
Vilnis Ezeriņš

Vilnis Ezeriņš (dzimis ) ir bijušais latviešu izcelsmes ASV amerikāņu futbola spēlētājs, spēlējis pussarga pozīcijā.

1966. gada NFL draftā viņu Losandželosas "Rams" izraudzījās astotajā kārtā ar kopējo 112. kārtas numuru. Profesionālā amerikāņu futbolā aizvadīja tikai vienu sezonu — 1968. gada sezonu. Tajā piedalījās 14 spēlēs.

Ārējās saites 
 NFL profils 
 Pro-Football-Reference.com profils 

1944. gadā dzimušie
ASV amerikāņu futbola spēlētāji
ASV latvieši
Džonijs Vilkinsons

Džonatans Pīters "Džonijs" Vilkinsons (; dzimis ) ir profesionāls angļu regbists, spēlē fly-half un inside centre pozīcijas, Anglijas izlases dalībnieks. Pašlaik (2011) pārstāv Francijas klubu RC Toulonnais. Pirms tam 12 sezonas pavadīja Anglijas Premjerlīgas klubā Newcastle Falcons.

Viņš kļuva pazīstams laikā no 2001. līdz 2003. gadam. 2003. gada Pasaules kausa izcīņā viņš Anglijas izlases sastāvā uzvarēja. Finālā viņš veica izšķirošo drop sitienu kompensācijas laika pēdējā minūtē. 2007. gada Pasaules kausā viņš Anglijas izlases sastāvā aizkļuva līdz finālam. Trīs reizes uzvarējis Sešu nāciju turnīrā.

Ārējās saites 

 Oficiālā mājaslapa 

1979. gadā dzimušie
Sarejā dzimušie
Anglijas regbisti
Emilija Blanta

Emilija Olīvija Līha Blanta (; dzimusi ) ir angļu aktrise.

Viņas pirmā lielā loma bija 2004. gada britu drāmā My Summer of Love. 2006. gadā filmējās "Sātans Pradas brunčos", par ko tika nominēta Zelta globusa balvai un BAFTA kino balvai. Vēlāk aktrise piedalījās filmu "Čārlija Vilsona karš" (2007), "Jaunā Viktorija" (2009), "Vilkatis" (2010), Wild Target (2010), "Likteņa labotāji" (2011), "Rītdienas robeža" (2014), "Klusā pasaule" (2018) uzņemšanā. 2007. gadā E. Blanta saņēma Zelta globusa balvu par lomu 2005. gada BBC seriālā Gideon's Daughter.

Ārējās saites 

1983. gadā dzimušie
Londonā dzimušie
Angļu kinoaktieri
Zelta globusa balvas ieguvēji
Laukakmens

Laukakmens ir ledāja atrauta un pārvietota iežu atlūza, kurās diametrs lielāks par . Dažkārt uz laukakmeņu virsmas vērojamas ledāja skrambas vai glaciālais slīpējums. Laukakmeņus, kuru tilpums pārsniedz 10 m³ (7 m³), sauc par dižakmeņiem un daļa to ir aizsargājami dabas pieminekļi.

Latvijā laukakmeņi plaši sastopami zemes virspusē, izņemot apvidus, kur virskārtā ir limnoglaciālie nogulumi vai holocēna akumulatīvie veidojumi. Lieli akmeņu sakopojumi veidojušies reti, tikai vietās, kur notikusi internsīva ledāju veidojumu pārskalošana. Lielākie laukakmeņu sakopojumi Latvijā konstatēti Kaltenes apkaimē, kur tie veido līdz 6 m augstus akmeņu vaļņus («velna kalvas») un akmens bruģa laukus. Lielākais laukakmens Latvijā ir Nīcgales Lielais akmens, kas ir aizsargājams dabas objekts.

Atsauces 

Ģeoloģija
Teds Nolans

Teodors Džons Nolans (; dzimis  odžibvu rezervātā Ontārio provincē Kanādā) ir bijušais kanādiešu hokejists, tagad hokeja treneris un funkcionārs. Vairākas sezonas bijis NHL klubu Bufalo "Sabres" un Ņujorkas "Islanders" galvenais treneris. No 2011. līdz 2014. gadam bija Latvijas hokeja izlases galvenais treneris.

Divi viņa dēli Brendons un Džordans arī ir profesionāli hokejisti.

Karjera 
Karjeras laikā trīs sezonas spēlēja NHL klubu Detroitas "Red Wings" un Pitsburgas "Penguins" sastāvā. Kopumā NHL aizvadījis 78 spēles, kurās guvis 6 vārtus un atdevis 16 rezultatīvas piespēles. Spēlējis arī AHL.

Trenera karjera 
Trenera karjeru sācis Ontārio Hokeja līgas klubā Sault Ste. Marie Greyhounds, ko trenēja no 1988. gada. 1994. gadā viņš kļuva par Hārtfordas "Whalers" trenera asistentu, bet jau nākamajā sezonā par galveno treneri NHL komandā Bufalo "Sabres". Savā otrajā sezonā ar "Sabres" Nolans kļuva par Ziemeļaustrumu divīzijas uzvarētāju un saņēma 1997. gada Džeka Adamsa balvu, ko pasniedz katras sezonas labākajam NHL trenerim.

Kā galvenais treneris NHL Teds Nolans atgriezās 2006. gadā, lai divas sezonas vadītu Ņujorkas "Islanders", taču ar šo komandu viņa rezultāti nebija tik labi kā ar "Sabres". 2009. gadā viņš parakstīja līgumu ar Ročesteras "Americans" kā hokeja operāciju viceprezidents.

2013. gada 13. novembrī Teds Nolans tika apstiprināts par neveiksmīgi spēlējošās NHL komandas Bufalo "Sabres" pagaidu treneri, tādējādi atgriežoties klubā, ar ko guvis līdz šim lielākos panākumus. Šajā komandā spēlēja arī Latvijas izlases spēlētājs Zemgus Girgensons. Treneris darbu klubā apvienoja ar Latvijas hokeja izlases trenēšanu. 2015. gada aprīlī tika atlaists no "Sabres" kluba.

Latvijas izlase 
2011. gada augusta sākumā Teds Nolans tika apstiprināts par Latvijas hokeja izlases galveno treneri. Viņš ir otrais Ziemeļamerikas treneris, kurš ir apstiprināts par Latvijas izlases treneri (pirmais bijis Lerijs Māršs 1939. gadā). Tāpat viņš ir Latvijas U-20 izlases konsultants.

Nolana vadībā Latvjas izlase 2012. gada Pasaules čempionātā ieņēma 10. vietu, 2013. un 2014. gadā tika ieņemta 11. vieta. 2014. gada ziemas olimpiskajās spēlēs Sočos viņa trenētā Latvijas izlase astotdaļfinālā uzvarēja Šveici un ceturtdaļfinālā sīvā cīņā ar 1:2 zaudēja Kanādai, tādējādi ieņemot līdz šim augstāko — 8. vietu olimpisko spēļu turnīros.

Atsauces

Ārējās saites 

 Eliteprospects profils (spēlētājs) 
 Eliteprospects profils (personāls) 
 Indiānis Latvijas hokejā: intervija ar Latvijas izlases galveno treneri Tedu Nolanu

1958. gadā dzimušie
Kanādas hokejisti
Detroitas "Red Wings" spēlētāji
Pitsburgas "Penguins" spēlētāji
Latvijas hokeja izlases treneri
Kanādas hokeja treneri
Bufalo "Sabres" treneri
Ņujorkas "Islanders" treneri
Maskavas lielkņazi

Maskavijas lielkņazi bija Rurika dinastijai piederīgi Maskavas lielkņazistes valdnieki.

13. gadsimtā Zelta Ordas vietvalži krievu kņazistēs bija Vladimiras-Suzdaļas kņazi. 1319. gadā Zelta Ordas hans Muhameds Uzbek-hans iecēla Maskavas kņazu Juriju kā uzticamu vasali par lielkņazu, tā padarot Maskavu par visas Ziemeļaustrumkrievijas politisko centru.

Novājinoties Zelta ordas varai, Maskavas kņazs Vasīlijs Dmitrijevičs pēc 1389. gada sevi sāka dēvēt par Maskavas lielkņazu. 1547. gada 16. janvārī Kremļa Uspenskas katedrālē (Успенский собор) pēdējais Maskavijas lielkņazs Ivans IV svinīgi kronējās par valdnieku ar jaunu titulu "Visas Krievijas cars" (Царь всея Руси). Līdz tam krieviski par cariem dēvēja vienīgi Čingishana dinastijai piederīgos Zelta Ordas valdniekus un tās pēcteču valstu valdniekus (Astrahaņas, Kazaņas un Sibīrijas hanus).

Maskavijas kņazi 

 Georgijs Daņilovičs (Георгий Даниилович), Maskavas kņazs no 1303. gada, lielkņazs 1319.-1325. gadā
 Joans I Daņilovičs (Kaļita) (Иоан I Данилович Калита), valdīja 1325.-1340. gadā
 Simeons Joanovičs (Lepnais) (Симеoн Иоаннович Гордый), valdīja 1340.-1353. gadā 
 Joans II Joanovičs (Skaistais) (Иоан II Иоаннович Красный), valdīja 1354.-1359. gadā
 Dmitrijs Joanovičs (Donskis) (Дмитрий Иоаннович Донской), valdīja 1359.-1389. gadā

Maskavijas lielkņazi 
 Vasīlijs I Dmitrijevičs (Василий I Дмитриевич), valdīja 1389.-1425. gadā
 Vasīlijs II Vasiļjevičs (Tumšais) (Василий II Васильевич Тёмный), valdīja 1425.-1462. gadā
 Joans III Vasiļjevičs (Lielais) (Иоанн III Васильевич Великий), valdīja 1462.-1505. gadā
 Vasīlijs III Joanovičs (Василий III Иоаннович), valdīja 1505.-1533. gadā
 Joans IV Briesmīgais (Иоaнн IV Васильевич Гро́зный), valdīja 1533.-1547. gadā

Skatīt arī 
 Krievijas valdnieku uzskaitījums

Krievzemes kņazi
Krievijas vēsture
Valdnieku uzskaitījumi
Raimonds Feldmanis

Raimonds Feldmanis (dzimis  Rīgā) ir bijušais latviešu basketbolists, pēc karjera beigām — treneris. spēlēja uzbrūkošā aizsarga pozīcijā. Pēc karjeras beigām bijis trenera asistents Rīgas VEF, kā arī pievērsies 3x3 basketbola komandas trenēšanai. R. Feldmanis ir Latvijas 3x3 basketbola izlases — Tokijas olimpisko spēļu čempionu — treneris.

Spēlētāja karjera 
2009. gadā Līvānu RNS-D sastāvā kļuva par LBL 2. divīzijas čempionu un 2010. gadā kopā ar Rīgas "Barons" kļuva par LBL čempionu (bija komandas kapteinis).

Trenera karjera 
Kopš 2011. gada novembra — treneris. Bijis trenera asistents Rīgas VEF.

2017. gadā R. Feldmanis kļuva par pirmo latviešu treneri, kas strādājis NBA Vasaras līgā, strādājot ar Ņūorleānas "Pelicans". 2018. gadā viņš tika uzaicināts atkārtoti būt "Pelicans" treneru komandā.

R. Feldmanis daudz strādājis ar 3x3 basketbolistu sagatavošanu, viņš ir Latvijas 3x3 basketbola izlases — Tokijas olimpisko spēļu čempionu — treneris.

Trenētie klubi 
 2011—pašlaik  BS RĪGA/Rīdzene
 2011—2015:  BA Turība
 2013  Latvijas U20 izlase
 2014  Latvijas U18 izlase
 2014—pašlaik  VEF Skola
 2015  Latvijas U18 izlase
 2015—2017:  Rīgas VEF

Atsauces

Ārējās saites 

 Basket.lv profils

1982. gadā dzimušie
Rīgā dzimušie
Latvijas basketbolisti
Latvijas basketbola treneri
Uzbrūkošie aizsargi
Fabula

Fabula ( — ‘vēstījums’, ‘stāsts’) ir sižeta atklāšanas līdzeklis, kas palīdz noskaidrot notikumu secību un saprast mērķus, kādi bijuši rakstniekam un ir neaizvietojams prozas literatūras paņēmiens. Tā bija viena no vecākajām domāšanas formām un viens no senākajiem vārda mākslas žanriem. Fabulā visbiežāk tēlots kāds dzīvnieks, kas darbojas cilvēkam pierastā vidē. Bieži vien fabulas nobeigumā dota pamācība jeb morāle.

Fabulām ir divas nozīmes:
 Pirmajā nozīmē neliela apjoma alegorisks daiļdarbs dzejā, retāk prozā, ar pamācošu, satīrisku vai ironisku saturu. Plaši pazīstamas Ēzopa, Lafontēna fabulas.

 Otrajā nozīmē — mākslas darbā attēloto notikumu izklāsts to hronoloģiskā secībā. Fabula cieši saistīta ar sižetu: tādā mākslas darbā, kurā notikumi attēloti to hronoloģiskajā secībā, abi šie jēdzieni sakrīt.

Par fabulu 
Fabulas dzimtene bija Senā Grieķija 8.—6. gs. p.m.ē. Grieķijā fabula ap 4. gs. p.m.ē kļuva par mācību literatūru. Vēlāk arī Francijā un Krievijā fabulas izmantoja kā līdzekli bērnu audzināšanā. Arī Latvijā 18. gs. beigās mācību grāmatās parādās Vecā Stendera pasakas, kuru pamatā ir Ēzopa un Lafontēna fabulas. Dažas fabulas pilnīgi folklorizējušās un kā tautas pasakas vēlāk tika iekļautas Anša Lerha-Puškaita un Pētera Šmita krājumos.

Atsauces 

Liroepika
Dzeja
Literatūra
Maltas bruņotie spēki



Ekipējums 

Lidmašīnas

Helikopteri

Flote

Armijas
Anišināpi

Anišināpi (Kanādā saukti par odžibviem, ASV — par čipeviem; pašnosaukums: Anishinaabe, ᐊᓂᔑᓈᐯ) ir trešā lielākā Ziemeļamerikas pirmiedzīvotāju tauta. Kanādā anišināpi ir trešā lielākā pirmiedzīvotāju tautība pēc krī un inuitiem, ASV — ceturtā lielākā pēc navahiem, čirokiem un lakotiem. Vēsturiski apdzīvojuši Lielo ezeru apkārtni, bet izplatījušies arī uz rietumiem ASV un Kanādas līdzenumu apgabalos.

Anišināpi runā algonkinu saimes valodā un veido šīs valodu saimes lielāko runātāju daļu. Valoda dalās astoņās dialektu grupās, vienotas literārās valodas nav, rakstībā tiek lietotas vairākas latīņu alfabēta ortogrāfijas un Kanādas aborigēnu alfabēts.

Atsauces 

ASV tautas
Kanādas tautas
Indiāņi
Kara Diogvardi

Kara Elizabete Diogvardi (; dzimusi ) ir amerikāņu dziedātāja, dziesmu autore un ierakstu producente, komponiste. Viņas komponētās dziesmas ir vieglā poproka, deju mūzikas un R&B stilā. Viņa ir sarabojusies ar vairākiem pasaulslaveniem mūziķiem, albumi ar mākslinieces sacerētajām dziesmām ir tikuši pārdoti vairāk nekā 159 miljonos kopiju visā pasaulē.

K. Diogvardi ir komponējusi Grammy balvai nominētas dziesmas, saņēmusi NAMM balvu par mūža ieguldījumu, kā arī saņēmusi vairākas citas balvas. Viņa bija "Amerikāņu elka" astotās un devītās sezonas žūrijas locekle.

Atsauces

Ārējās saites 
 
 Oficiālā mājaslapa 

1970. gadā dzimušie
Amerikāņu mūziķi